***ЗАДАНИЕ ЗА ДИПЛОМЕН ПРОЕКТ***

***ДЪРЖАВЕН ИЗПИТ ЗА ПРИДОБИВАНЕ НА ТРЕТА СТЕПЕН НА ПРОФЕСИОНАЛНА КВАЛИФИКАЦИЯ – ЧАСТ ПО ТЕОРИЯ НА ПРОФЕСИЯТА***

***по професия код 481030 „Приложен програмист“***

***специалност код код 4810301 „Приоложно програмиране“***

на Мирослава Методиева Тодева, ученичка от XII а клас

1. Тема:

Удостоверяване на самоличността и оторизация в уеб приложения.

1. Входни данни:

Дипломният проект е теоретико-практическа разработка на темата, възложена с настоящото индивидуално задание на основание заповеди №-08-139/08.01.2025 г. и №-08-143/08.01.2025 г. на директора на ПГЕЕ, гр. Банско. В съответствие с чл. 1 ал. 5 от Наредба №1 от 19.02.2020г. за организацията и провеждането на изпитите за придобиване на професионална квалификация, разработката трябва да се състои от две части - теоретична част и практическа част.

**В теоретична част да се разгледат о**сновите на удостоверяването на самоличността и оторизацията на потребителите в уеб приложения.

Като пр**актическа част** да се създаде система за регистрация и вход на потребители в приложение на Django, включваща управление на роли и права за достъп до различни ресурси.

1. Изисквания за разработката на дипломния проект:
   1. Изисквания и указания за изпълнение на теоретичната част:

Теоретичната част на дипломния проект трябва да представлява писмена работа, която се състои от следните структурни единици - титулна страница, съдържание, увод (въведение), основна част, заключение, списък на използваната литература и приложения.

Титулната страница съдържа наименование на училището, населено място, тема на дипломния проект, трите имена на ученика, професия и специалност, име и фамилия на ръководителя/консултанта.

Уводът (въведение) съдържа кратко описание на основните цели и резултати.

Основна част – формулира се целта на дипломния проект и задачите, които трябва да бъдат решени, за да се постигне тази цел. Съдържа описание и анализ на известните решения като се цитират съответните литературни източници. Съдържа описание и аргументация на избора на технологии, алгоритми и програмни решения за конкретната разработка. Съдържа приносите на дипломния проект, които трябва да бъдат така формулирани, че да се вижда кои от поставените задачи са успешно решени.

Заключението съдържа изводи и предложения за доразвиване на проекта и възможностите за неговото приложение.

Списъкът с използваната литература включва цитираната и използвана в съдържателната част на дипломния проект литература. Започва на отделна страница от основния текст. При имената на авторите първо се изписва фамилията. Всички описания в списъка с използваните източници трябва да са подредени по азбучен ред според фамилията на първия автор на всяка публикация.

Приложенията съдържат документация, която не е намерила място в текста поради ограниченията в обема й или за по-добра прегледност подредба. В текста трябва да има препратка към всички приложения.

Писмената разработка на дипломния проект трябва да е с обем не по-малко от 30 страници формат: А4 с брой на редовете в 1 стр. 30, брой на знаците – не по-малко от 60 знака в ред при общ брой на знаците в 1 стр. 1800 – 2000 знака и шрифт Times New Roman 12.

* 1. Изисквания и указания за изпълнение на практическата част:

Практическата част от разработката на дипломния проект трябва да демонстрира система за регистрация и вход на потребители, базирана на платформата Python/Django.

Системата трябва да представя логически свързани помежду си страници, реализиращи процедурите „Вход“ – удостоверяване на регистриран потребител, „Регистрирай се“ – регистриране на нов потребител, „Изход“ – излизане на потребител от системата, „Информация“ - представяне на данните за успешно удостоверен в системата потребител. Секцията „Информация“ следва да се оформи като динамично генерирана уеб страница, променяща вида си в зависимост от типа на потребителя.

Системата трябва да може да се администрира с помощта на администраторско меню, което да позволи добавяне, редактиране или премахване потребители от администратор.

Дизайнът на трябва да е адаптивен и да изглежда еднакво добре на различни устройства.

1. График за изпълнение:
   1. Дата на възлагане на дипломния проект:

17.01.2025 г.

* 1. Дата, място и час за консултации:

12.02.2025 г., 14.30 часа, кабинет 206

04.03.2025 г., 14.30 часа, кабинет 206

21.03.2025 г., 14.30 часа, кабинет 206

18.04.2025 г., 14.30 часа, кабинет 206

* 1. Краен срок за предаване на дипломния проект:

26.04.2025 г.

***Ученик****: ……………………… ......................*

*/* Мирослава Тодева */*

***Ръководител-консултант****: ......................*

*/инж. Георги Бориков/* ***Директор****: ………. .......................................*

/инж. Сашка Тодорова/